Hans von Hammerstein-Equord

Hans von Hammerstein-Equord (naskiĝinta la  en Loosdorf/Distrikto Melk, mortinta la  en Micheldorf/Distrikto Kirchdorf an der Krems) estis aŭstra verkisto kaj politikisto konservativisma.
eta|Kastelo Sitzenthal apud Loosdorf, kie Hammerstein-Equord naskiĝis

 Vivo 
Hans originas el germana, en Aŭstrio setlinta nobela dinastio. Lia patro estis Helge von Hammerstein-Equord dume la patrino estis el la familio de la grafoj de Stolberg. Li frekventis lernejojn en Vieno, ĉe la jezuitoj en Bohosudov/Regiono Ústí nad Labem kaj en Brixen antaŭ ol studi jursciencojn en Vieno, Munkeno kaj Marburg. En la 6.12.1924 li nuptis en Salcburgo Anna Christiane Zeleny (1902–1980), kun kiu li havis tri infanojn, Hans Georg (* 1925), Elisabeth (* 1931) kaj Franziska-Ulrike (* 1936).

Sian oficistan karieron li komencis ĉe diversaj politikaj instancoj de Supra Aŭstrio. Post civila kaj milita servoj inter septembro 1914 kaj majo 1918 Hammerstein iĝis landa registarsekretario. En la 16.8.1923 li iĝis distriktestro de Distrikto Braunau am Inn. En 1924 honore titoligis lin kanceliero Ignaz Seipel Landesregierungsrat. Ekde la 1.1.1934 Hammerstein estis sekurecdirektoro de Supra Aŭstrio. Jam post 7 monatoj li igiĝ en la 29.7.1934 estro de la publika sekureco por la tuta respubliko laŭ instigo de kanceliero Kurt Schuschnigg. En 1936 li estis mallongan tempon eĉ ministro pri justico. Ekde la 30.11.1936 li estis sekciestro en la kanceliera oficejo kaj disponigitis je la edukadministerio. Lia ĉefa tasko estis fari kulturpropagando. Tuj post Anschluss li pensiuliĝis je malgrandigita pensiono. Ekde 1943 li devis dummilite servi en la konstruadsekcio de la oficejo en Kirchdorf. Malliberiĝo lia estis en la 21.7.1944 kaj li deportitis je la komenco de majo 1945 al Koncentrejo Mauthausen. Lia mortigo ne okazis nur pro la baldaŭa militfino. Oficista rehabilitiĝo komenciĝis en la 1.1.1946, sed paralele li ricevis kuracformpermeson.Harry Slapnicka: Hans von Hammerstein-Equord: Beamter, Politiker, Dichter. In: Harry Slapnicka (Hrsg.); Hans von Hammerstein: Im Anfang war der Mord: Erlebnisse als Bezirkshauptmann von Braunau am Inn und als Sicherheitsdirektor von Oberösterreich in den Jahren 1933 und 1934. Oldenbourg, München 1981, ISBN 3-486-50121-6. (Studien und Quellen zur österreichischen Zeitgeschichte; Bd. 3).

Inter 1935 kaj 1938 Hammerstein estis prezidanto de la aŭstria PEN-klubo. Placo en Braunau nomitis por li.

 Verkado 
Hammerstein intence elektis kiel eble plej trankvilan oficistan vivon por povi verki paralele. Jam dum gimnazitempe li publikigis poezivolumon sub pseŭdonimo Stein, per kio li kvazaŭ riskis forsendiĝon disde la bohemuja lernejo. Lia verkaro estiĝis inter 1911 kaj 1936 kaj senteblas en ĝi influo de romantikismo kaj mitoj de nordaj dioj. Li intence verkis kontraŭ modernaj modoj kaj klopodis ke la artistoj aliris la popolon. Psikologiaĵoj enverkare mankas, sed gravas rilato intima inter naturo kaj intriguloj. Li verkis i.a. fabelojn, romanojn, versrakontojn, lirikaĵojn kaj eĉ unu dramon. La romano Wald (1923) estas ekz. regionhistoriaĵo el la patrujo, la romano Die finnischen Reiter (1933) romano situigita en la tempo de Tridekjara milito. La epopeo Die Asen (1928) enhavas intrigon de nordĝermana mitologio.

 Rolo dum momentoj krucaj 
eta|Tombo de Hans von Hammerstein kaj de lia edzino Anna en Kirchdorf an der Krems
Estante distriktestro de Braunau Hammerstein-Equord konfrontiĝis je politikaj ribeloj maldekstraj kaj dekstraj (socialdemokratoj, nazioj, Heimwehr-anoj); lia negativa sinteno je nacisocialismo baziĝas ankaŭ sur kvereloj tiutempoj kiam li rimarkis ties bonegajn taktikojn en politikaj debatoj kaj bataletoj. Gravan rolon ludis li ankaŭ en februaro 1934 dum la ĉesigo de la aŭstria interna milito. La malpermeso de socialdemokratio en Aŭstrio ja komenciĝis en la ĉefurbo de Supra Aŭstrio, en Linz. Diskuteblas la supozoj de Hammerstein-Equord ke ekzistus ĉe la linz-aj maltrankvilaĝoj kunlaboro inter socialdemokratoj kaj nazioj.Hans von Hammerstein: Im Anfang war der Mord: Erlebnisse als Bezirkshauptmann von Braunau am Inn und als Sicherheitsdirektor von Oberösterreich in den Jahren 1933 und 1934. Oldenbourg, München 1981, ISBN 3-486-50121-6, S. 115ff. (Studien und Quellen zur österreichischen Zeitgeschichte; Bd. 3) En la rolo de sekurecdirektoro Hammerstein ege aktivis en 1934 ĉe la puĉprovo de nazioj en julio 1934. Poste lian oficon havis Peter Revertera-Salandra. Li frue mortis pro malbona traktado dum la interniĝo en koncentrejo nacisocialisma.

 Verkaro 
 1911: Die blaue Blume (novelo fabela)
 1913 Roland und Rotraut (romano)
 1916: Februar (romano)
 1917: Walpurga, eine deutscheLegende
 1919: Schloß Rendezvous; Zwischen Traum und Tagen (poemoj); Der Glassturz, ein Salonmärchen
 1920: Das Tagebuch d. Natur (poemoj)
 1921 Ritter, Tod und Teufel (Roman)
 1922 Mangold von Eberstein (=dua volumo de Ritter, Tod und Teufel)
 1923 Wald (Erzählung);
 1925: Die Ungarn (novelo historia)
 1933 Die finnischen Reiter (romano)
 1930: Die schöne Akeley
 1935: Der Wanderer im Abend (poemoj)
 1936: Frauenschuh und andere Märchen; Die gelbe Mauer (romano)
 1937: Wiedergeburt der Menschlichkeit (eseo)
 1938: Der letzte Babenberger (dramo historia, neniam eldonita)
 1961: (postmorte, eldonite de M. Schmitz): Der letzte Erbe

 Notoj 

 Literaturo 
 Harry Slapnicka: Oberösterreich – Die politische Führungsschicht 1918 bis 1938. Oberösterreichischer Landesverlag, Linz 1976, ISBN 3-85214-163-X, p. 114–116

 Eksteraj ligiloj 

 Verkoj surrete
 Biografio ĉe NDB
 Prie sur la paĝoj de la aŭstria parlamento

Kategorio:Aŭstraj politikistoj
Kategorio:Aŭstraj verkistoj
Kategorio:Konservativistoj
Kategorio:Viktimoj de la naziismo
Kategorio:Aŭstraj ministroj